laion/Wikipedia-Exotic huggingface dataset:
შჩეცინის ყურე

შჩეცინის ყურე (პოლ. Zalew Szczeciński, გერმ. Stettiner Haff) ან ოდერის ყურე (გერმ. Oderhaff) — ყურე ბალტიის ზღვაში, გერმანიისა და პოლონეთის ნაპირებთან. სიგრძე 23 კმ, სიგანე 46 კმ. სარკის ფართობი 687 კმ². სიღრმე ფარვატერზე 8,5 მ-მდე. ერთვის მდინარე ოდრა (ოდერი). მნიშვნელოვანი ნავსადგურია შჩეცინი (მდინარე ოდრაზე). ქართული საბჭოთა ენციკლოპედია, ტ. 11, თბ., 1987. — გვ. 63.
ხელრთვა

ხელრთვა — ქართველ მონარქთა, პატრიარქთა და დიდებულთა კალიგრაფიული ხელმოწერა. შუასაუკუნოვან საქართველოს სამეფოში განსაკუთრებით განვითარდა ხელრთვა მხედრული შესრულებით, თუმცა ასომთავრულით სამეფო ბეჭედმა დაიმკვიდრა ადგილი როგორც სიგელის დამტკიცებისას. ჯიმშერ რეხვიაშვილი ხელრთვა - ისტორიისა და ხელნაწერის მშვენება Radio Free Europe/Radio Liberty
მალარია

მალარია (იტალ. malaria < mala aria — ცუდი ჰაერი; წინათ ფიქრობდნენ, რომ დაავადებას იწვევს ცუდი ჰაერი) — მწვავე პროტოზოული დაავადება, რომელიც ხასიათდება ცხელების შეტევებით, ანემიით, ღვიძლისა და ელენთის გადიდებით; შესაძლებელია რეციდივები. მალარიას იწვევს ერთუჯრედიანი ორგანიზმი — პლაზმოდიუმი, რომელიც გადააქვს მალარიის კოღოს — ანოფელესს. მალარია გავრცელებულია აფრიკის, აზიისა და სამხრეთ ამერიკის ზოგიერთი რაიონის ჭაობიან ადგილებში. ადამიანებში აღრიცხულია მალარიის 4 ფორმა: სამდღიანი (იწვევს Plasmodium vivax), ოთხდღიანი (Plasmodium malariae), ტროპიკული (Plasmodium falciparum) და მალარია-ოვალე (Plasmodium ovale), რომელიც მხოლოდ დასავლეთ ტროპიკული აფრიკის ქვეყნებში გვხვდება. ყველაზე მძიმედ მიმდინარეობს მალარიის ტროპიკული ფორმა, რომელიც მაღალი ლეტალობით ხასიათდება და ენდემურია ტროპიკული და სუბტროპიკული ქვეყნებისათვის. პარაზიტის სასიცოცხლო ციკლი მიმდინარეობს უსქესო და სქესობრივი გამრავლების მონაცვლეობით და მასპინძელთა ცვლით. უსქესო გამრავლება მიმდინარეობს ადამიანში (შუალედური მასპინძელი), ხოლო სქესობრივი — ანოფელესის გვარის კოღოს მდედრში (ძირითადი, საბოლოო მასპინძელი). დაავადება მიეკუთვნება განსაკუთრებით საშიში ინფექციების რიცხვს. ↑ მალარია — MedGeo.Net ↑ მარუაშვილი გ., ქართული საბჭოთა ენციკლოპედია, ტ. 6, თბ., 1983. — გვ. 383-384. ↑ მალარია — სამედიცინო ტერმინოლოგიის განმარტებითი ლექსიკონი
სემიონოვსკის ციხესიმაგრე

სემიონოვსკის ციხესიმაგრე (რუს. Семёновская крепость) — თავდაცვითი ნაგებობა როსტოვის ოლქის ნეკლინოვსკის რაიონის ტერიტორიაზე, რომელიც არსებობდა XVII საუკუნის დასასრულიდან XVIII საუკუნის დასაწყისამდე, მდინარე მიუსის შესართავთან.. ცნობილია, რომ 1674 წელს მოსკოვიდან დონის მიწაზე გააგზავნეს თავადი პეტრე ივანეს ძე ხოვანსკი-ზმეი, რომელსაც დაავალეს ციხესიმაგრის აშენება მდინარე მიუსზე. ეს იდეა ამ პერიოდისათვის არ განხორციელდა, რადგან ციხესიმაგრის მშენებლობისათვის შესაფერისი ადგილი ვერ მოიძებნა. ციხესიმაგრე ააშენეს მოგვიანებით, 1698 წელს და ცნობილი გახდა მიუსის სახლწოდებით, გარკვეული პერიოის შემდეგ კი ეწოდა სემიონოვსკის ციხესიმაგრე. ციხესიმაგრე ააშენეს არასწორი მართკუთხედის ფორმით, რომელსაც ჰქონდა 4 ბასტიონი და ორი ნახევრად ბასტიონი. ციხესიმაგრეს გააჩნდა ერთი ჭიშკარი, რომელსაც იცავდა ნახევრადბასტიონები. მას მიწაყრლები ჰქონდა გარშემორტყმული, რომლის სიმაღლეც იყო 3,5 მეტრი, სიღრმე 2 მეტრი, ხოლო სიგანე 6 მეტრი. ციხესიმაგრის ფართობი იყო 600х500 მეტრზე. 1699 წლის მდგომარეობით გარნიზონი მოითვლიდა 421 ადამიანს, რომელთა შემადგენლობაშიც შედიოდნენ მშვილდოსნები, ცხენოსნები და ჯარისკაცები. ამავე დროს ციხესიმაგრეში იდგნენ კაზაკები, რომლებიც ახორციელებდნენ სავაჭრო გემების შემოწმებას. 1711 წელს ციხესიმაგრე ნაწილობრივ გაანადგურეს. XXI საუკუნეში ციხესიმაგრის ნაშთები მოსჩანს მიუსის ლიმანის ნაპირზე, დროდადრო ძველი ციხესიმაგრის ტერიტორიაზე მიმდინარეობს არქეოლოგიური კვლევა და გათხრები. არქეოლოგიური გათხრების შედეგად აღმოაჩინეს კერამიკის ელემენტები და ჩიბუხები. Семёновская крепость დაარქივებული 2017-03-26 საიტზე Wayback Machine. ↑ 1.0 1.1 Новочеркасск. Энциклопедия. — Новочеркасск: ООО «Издательство Новопринт»,2005. — 720 с. 1257 ил. — С.353 ↑ Славянская энциклопедия: XVII век в 2-х томах. Н-Я. Том 2 Авторы: Владимир Вольфович Богуславский. С. 307 ↑ Семёновская крепость
გრიპი

გრიპი (ფრანგ. grippe) — სასუნთქი გზების მწვავე ინფექციური დაავადება, რომელსაც იწვევს ვირუსი Orthomyxoviridae-ის ოჯახიდან. პერიოდულად ვრცელდება როგორც ენდემია და პანდემია. არსებობს გრიპის ვირუსის 3 ტიპი: A, B და C. სამივე ტიპის ვირუსს შეუძლია დააინფიციროს ადამიანი, მაგრამ B და C ტიპები არ იწვევენ გრიპის პანდემიას. A ტიპის გრიპი იყოფა სხვადასხვა ქვეტიპებად, რომლებიც ასნებოვნებენ როგორც ადამიანს, ასევე სხვადასხვა ხერხემლიან ცხოველებს: ფრინველებს, ღორებს, ცხენებს ვეშაპებს, სელაპებს და სხვა. დროდადრო გრიპის ვირუსი სწრაფად ვრცელდება, ადგილი აქვს სახეობის შიგნით ინფექციის აფეთქებას, პანდემიის განვითარებას და ლეტალობას. მუტანტი შტამების წარმოქმნისას, გრიპის ვირუსი იძენს სხვა სახეობის ორგანიზმებში გავრცელების უნარს. უკანასკნელ დეკადაში ამის მაგალითი იყო ფრინველის გრიპის და ღორის გრიპის ეპიდემიური გავრცელება ადამიანებში. A ტიპის გრიპის ვირუსების ზედაპირზე ორი სპეციფიკური ცილა არსებობს: ჰემაგლუტინინი (H) და ნეირამინიდაზა (N). „H“ და „N“ ცილის შემადგენლობა განსაზღვრავს ვირუსის შტამის კლასიფიკაციას: მაგ. 2006 წლის ფრინველის გრიპის ეპიდემიის გამომწვევი იყო H5N1, ხოლო 2009 წლის ღორის გრიპის ეპიდემიისა — H1N1. გრიპი საიტზე Curlie
ბიბილოიანი იხვი

ბიბილოიანი იხვი (ლათ. Sarkidiornis melanotos) — ფრინველი იხვისებრთა ოჯახისა. გავრცელებულია სამხრეთ და სამხრეთ-აღმოსავლეთ აზიის, ასევე  აფრიკის ტროპიკებში. მისი სხეულის სიგრძეა 56—76 სმ, წონა 1230—2610 გ. მამრებს ახასიათებთ ბიბილოს მსგავსი წამონაზარდი ნისკარტზე. F. S. Todd. Natural History of the Waterfowl. Ibis Publishing, 1997. ISBN 978-0-934797-11-5 James F. Clements. The Clements Checklist of the Birds of the World. Christopher Helm Publishers Ltd, 2007. ISBN 978-0-7136-8695-1 C. Carboneras. Family Anatidae (Ducks, geese and swans) in Handbook of the Birds of the World Vol 1: Ostrich to Ducks. Lynx Edicons. 1992. pp 536—628. ISBN 84-87334-10-5
ბიბილოიანი იხვები

ბიბილოიანი იხვები (ლათ. Sarkidiornis) — ფრინველთა გვარი იხვისებრთა ოჯახისა. როგორც წესი მოიცავს ერთ სახეობას, მაგრამ ბევრი მეცნიერი მასში ორ სახეობას აერთიანებს: ბიბილოიანი იხვი (ლათ. Sarkidiornis melanotos) ამერიკული ბიბილოიანი იხვი (ლათ. Sarkidiornis sylvicola) ↑ Gill F. and Donsker D. (eds), Anatidae[მკვდარი ბმული], in IOC World Bird Names (ver 6.2), International Ornithologists’ Union, 2016. URL consultato il 9 aprile 2017.
ჯუჯა სახელმწიფო

ჯუჯა სახელმწიფო — ზოგიერთი კატეგორიებით სიდიდის ნაკლებობის მიხედვით სხვა სახელმწიფოებისაგან მნიშვნელოვნად განსხვავებული სახელმწიფო (მაგალითად, ფართობი, მოსახლეობის რაოდენობა და სხვა). ფართობის რაოდენობიდან გამომდინარე, ჯუჯა სახელმწიფოებს, როგორც წესი, ეძახიან ისეთ სახელმწიფოებს, რომლებიც ფართობის მიხედვით ჩამორჩებიან ლუქსემბურგს. თუმცა თვითონ ლუქსემბურგიც ზოგჯერ ასევე ჯუჯა სახელმწიფოების რიცხვში შეჰყავთ. ხშირად კრიტერიუმის სახედ ასევე იყენებენ მოსახლეობის რაოდენობას. ამასთან გაერთიანებული ერების ორგანიზაციის და მსოფლიო ბანკის ტერმინოლოგიაში ჯუჯა სახელმწიფოდ თვლიან ისეთ სახელმწიფოებს, რომელთა მოსახლეობა არ აჭარბებს 1 მილიონ ადამიანს. ერთა თანამეგობრობის მოხსენებებში გამოიყენება ტერმინი მცირე ქვეყნები, ხოლო მოსახლეობის რაოდენობა 1,5 მილიონ ადამიანზე ნაკლებია. და ბოლოს, ზოგჯერ ჯუჯა სახელმწიფოებს ეძახიან ისეთ სახელმწიფოებს, რომელთა მოსახლეობის რაოდენობა 500 ათას ადამიანზე ნაკლებია. ბევრი ჯუჯა სახელმწიფო შედარებით ახალგაზრდა წარმონაქმნია (აღმოსავლეთი ტიმორი და სხვები). ამავე დროს ევროპის ჯუჯა სახელმწიფოთა უმრავლესობას გააჩნია მრავალსაუკუნებრივი ისტორია. მაგალითად, სან-მარინო ითვლება ევროპის ყველაზე უფრო ძველ შენარჩუნებულ სუვერენულ სახელმწიფოდ და უძველეს კონსტიტუციურ რესპუბლიკად. ზოგჯერ ასევე გამოიყენება ტერმინი ჯუჯა ქვეყანა, რომელთა რიცხვში შეჰყავთ არა მარტო მცირე დამოუკიდებელი სახელმწიფოები, ასევე სხვა მცირე გეოგრაფიულად და ისტორიულად გამორჩეული (უფრო ხშირად კუნძულოვანი) ტერიტორიები — დამოკიდებული ტერიტორიები, ადმინისტრაციული ავტონომიები და სხვა. მაგალითად — კუნძული მენი, გერნზი, ბორნჰოლმი, გიბრალტარი, მაიოტა, გუამი, ნიუე, ჰელგოლანდი, აიონ-ოროსი და სხვა. სინგაპურისა და ბაჰრეინის გამოკლებით, რომელთა მოსახლეობა 500 000 ადამიანზე ნაკლებია. სამოას, ვანუატუს, ისლანდიის, ბაჰამის კუნძულების, ბელიზის და ბრუნეის გამოკლებით, რომელთა ხმელეთის ფართობი 1000 კმ²-ზე ნაკლებია ↑ „Europe's Micro-States: (04) San Marino“. Deutsche Welle. 24 July 2014. ციტირების თარიღი: 28 July 2014. ↑ 2.0 2.1 CIA – The World Factbook – Rank Order – Population. CIA. დაარქივებულია ორიგინალიდან — 2011-09-27. ციტირების თარიღი: 2012-06-05. ↑ Amstrup, N., 1976. The Perennial Problem of Small States: A Survey of Research Efforts. Cooperation and Conflict, 11(2), pp.163–182. ↑ CIA – The World Factbook – Rank Order – Area. CIA. დაარქივებულია ორიგინალიდან — 2014-02-09. ციტირების თარიღი: 2008-06-20. ↑ „Demographic Yearbook—Table 3: Population by sex, rate of population increase, surface area and density“ (pdf). United NationsStatisticsDivision. 2008. ციტირების თარიღი: 2011-06-12. დამოწმება journal საჭიროებს |journal=-ს (დახმარება)
Bandai RX-78

Bandai RX-78 — იაპონური 8 ბიტიანი მიკროკომპიუტერი, შექმნილი და გამოცემული კომპანია Bandai-ს მიერ 1993 წლის ივლისში. მისი შიდა აპარატული მახასიათებლები ასე გამოიყურებოდა: SHARP LH0080A-ის ცენტრალური პროცესორი (Z80A-ის კლონი) 4.1 მგჰ ტაქტური სიხშირით, 30 კბ ოპერატიული მეხსიერება და 192 × 184 გაფართოება 27 ფერის აღქმით. Bandai RX-78 ძირითადად განკუთვნილი იყო ვიდეო თამაშების სათამაშოდ და გააჩნდა 2 ჯოისტიკი, ხოლო თამაშები ვრცელდებოდა სათამაშო კარტრიჯის მეშვეობით. მისი თამაშების ბიბლიოთეკა არის ძალინ მწირი, საერთო ჯამში — 19 თამაში. Excite Baseball Challenge Golf' Excite Tennis Champion Racer Super Mototcross The Wrestling Perfect Mahjong World Card Hamburger Shop Gundam - Luna Tsu no Tatakai Tatakae! Ultraman Zero Fighter Space Enemy Rengo Kantai Sekigahara Space Capsule Cannonball Hitsuji Ya-i Yellow Cab Old Computers Museum დაარქივებული 2010-11-21 საიტზე Wayback Machine. K's Dee Computer Museum (Japanese) 1000BiT (ინგლისური, იტალიური) თარგი:Bandai-ს აპარატული უზრუნველყოფა
HyperScan

HyperScan — მეშვიდე თაობის ვიდეო თამაშების კონსოლი, შექმნილი და გამოცემული სათამაშოების მწარმოებელი კომპანია Mattel-ის მიერ 2006 წლის 31 დეკემბერს. HyperScan გამოიყენებდა Sunplus SPG290 SoC-ის ცენტრალურ პროცესორს, 16 მბ SDRAM-ს და თან მოჰყვებოდა ვიდეო თამაში „X-Men“. მისი თამაშების ბიბლიოთეკა მეტად მწირი იყო, საერთო ჯამში გამოვიდა ხუთი თამაში. კონსოლი უარყოფითად შეაფასეს კრიტიკოსებმა და კომერციულად წარუმატებელი აღმოჩნდა, ხოლო 2007 წლის 31 დეკემბერს მისი წარმობა შეწყდა. ჟურნალმა PC World-მა HyperScan შეიყვანა სიაში „ათი ყველაზე ცუდი კონსოლი“. Mattel Hyperscan - Ultimate Console Database დაარქივებული 2017-09-08 საიტზე Wayback Machine. Intellivision Mattel ↑ HyperScan Software Development. ციტირების თარიღი: January 10, 2015. ↑ Mattel Consumer Relations Answer Center - Product Detail >> Radica >> Radica Electronic Games. Service.mattel.com. ციტირების თარიღი: 2011-07-31. ↑ Edwards, Benj. (2009-07-14) The 10 Worst Video Game Systems of All Time - Slide 5:7. Mattel Hyperscan. PCWorld. ციტირების თარიღი: 2011-07-31.
ტორე გლორიესი

ტორე გლორიესი (ესპ. Torre Glòries) ადრე ცნობილი როგორც ტორე აგბარი (კატალ. ან ესპ., Aguas de Barcelona, წყლის კომპანია), ან აგბარის კოშკი, XXI საუკუნის ცათამბჯენი ბარსელონაში, კატალონია (კოორდ. 41°24′12″N, 02°11′22″E). პროექტი ეკუთვნის ფრანგ არქიტექტორ ჟან ნუველს. გაიხსნა 2005 წლის ივნისში, ხოლო ოფიციალური ინაუგურაცია მოხდა 2005 წლის 16 სექტემბერს. ჟან ნუველის თქმით, ტორე აბგარის ფორმა მონსერას მთებისა და გეიზერის წყლის ჭავლის შთაგონებით შეიქმნა. თუმცა ბევრი მას უფრო უზარმაზარ ფალოსს ამსგავსებს. შენობას 30 000 მ² მიწის ზემო საოფისე ფართი აქვს, 3210 მ² ტექნიკური მომსახურების სართულებზე და 8351 მ² სერვისებისთვის, აუდიტორიის ჩათვლით. სიმაღლით 144.4 მეტრია და 38 სართული აქვს, მათ შორის 4 მიწისქვეშა დონე. შენობის დიზაინი რამდენიმე განსხვავებული არქიტექტურული კონცეფციის შერწყმით შეიქმნა, რის შედეგადაც მიღებულ იქნა არმირებული ბეტონისა და მინის ფასადის თვალისმომჭრელი კონსტრუქცია 4500 ფანჯრით. შენობა ქალაქში მყისვე თვალში საცემია; ის სიმაღლით მესამეა ბარსელონაში ჰოტელ არტსისა და ტორე მაპფრეს შემდეგ (ორივე 154 მ). შენობის უნიკალური თვისება გარდამავალი განათებისა და არკევლის სისტემაა. მას 4500 მისანათი მოწყობილობა აქვს, რაც ფასადზე სხვადასხვა გამოსახულების მიღების საშუალებას იძლევა. ამასთან, ტემპერატურის სენსორები გარე კედლებზე ავტომატურად არეგულირებს შენობის მინის დარაბების გახსნასა და დახურვას, ჰაერის კონდიცირებისთვის მოხმარებული ენერგიის დაზოგვის მიზნით. შენობაში განთავსებულია ბარსელონას წყლის კომპანიის სათავო ოფისი. გერკინი (30 St Mary Axe) არქიტექტურულად მსგავსი შენობა ლონდონში. ↑ elpais.es. დაარქივებულია ორიგინალიდან — 2006-03-10. ციტირების თარიღი: 2007-05-14. ტორე გლორიესი - სტატიების ნაკრები ტორე გლორიესის საიტი (Macromedia Flash) დაარქივებული 2005-08-29 საიტზე Wayback Machine. ტორე გლორიესი: ფოტოები და ტექნიკური ინფორმაცია დაარქივებული 2012-01-11 საიტზე Wayback Machine. გლორიესის კოშკი დაარქივებული 2007-05-16 საიტზე Wayback Machine. ვიკისაწყობში არის გვერდი თემაზე: ტორე გლორიესი
Amstrad PCW-ის თამაშების სია

ამ სიაში წარმოდგენილია პერსონალური კომპიუტერების სერია Amstrad PCW-ის თამაშები, დალაგებული ანბანის მიხედვით. Amstrad PCW-ის კომპიუტერები იწარმოებოდა ბრიტანული კომპანია Amstrad-ის მიერ 1985 წლიდან 1998 წლამდე. „3D Clock Chess“ „500 c.c. Championship“ „Academy“ „Ace (Air Combat Emulator)“ „Acheton“ „Adventure Quest“ „After Shock“ „Angel Nieto Pole 500“ „Annals Of Rome“ „Armaggedon Man, The“ „Avon“ „Ballyhoo“ „Batman“ „Bob Winner“ „Bobby Bearing“ „Bounder“ „Brian Clough's Football Fortunes“ „Brick“ „Bridge Player“ „Buran“ „Castle Blackstar“ „Catch 23“ „Caverns“ „Chichen Itza“ „Classic Games“ „Classic Games 2“ „Classic Invaders“ „Climb-it“ „Clock Chess '89“ „Colossal Adventure“ „Colossus 4 Bridge“ „Colossus 4 Chess“ „Complete Home Entertainment Centre, The“ „Corruption“ „Corsarios“ „Countdown to Doom“ „Crossgrid“ „Crusoe“ „Cubik-Road“ „Cutthroats“ „Cyberbig“ „Cyrus II Chess“ „Deadline“ „Distractions“ „Draughts“ „The Dual“ „Dungeon Adventure“ „Elektra Glide“ „Enchanter“ „Fairlight“ „Fairlight II“ „Fish!“ „Football Fortunes“ „Forestland“ „Formula 1“ „The Fourth Protocol“ „Frank Bruno's Boxing“ „Fun School 3“ „Giant Killers“ „Gnome Ranger“ „Goblin Tower“ „Gonzzalezz“ „Graham Gooch's Test Cricket“ „Grand Slam“ „Guild of Thieves, The“ „Head Coach“ „Head over Heels“ „Heathrow Air Traffic Control“ „Hezarin“ „The Hitchhiker's Guide to the Galaxy“ „Hollywood Hijinx“ „Infidel“ „Ingrid's Back“ „Invaders“ „Jai Alai“ „Jinxter“ „Jewels of Darkness“ „Kingdom of Hamil“ „Knight Orc“ „Krom El Guerrero“ „La Aventura Espacial“ „La Corona Mágica“ „La Diosa Cozumel“ „Lancelot“ „Last Days of Doom“ „The Last Mission“ „Last Ninja 2“ „Leaderboard“ „Leather Goddesses of Phobos“ „The Living Daylights“ „Livingstone Supongo“ „Livingstone Supongo II“ „Lord of the Rings“ „Lords of Time“ „Los Inhumanos“ „Los Templos Sagrados“ „Lurking Horror, The“ „Match Day II“ „Mindfighter“ „Mithos“ „Monsters of Murdac“ „Mortadelo y Filemon 2“ „Mot“ „Mr. Gas“ „Munch-it“ „Mundial De Fútbol“ „Mutan Zone“ „Myth“ „Pack Alligata“ „Pack ERBE“ „Pattern Puzzles“ „Pawn, The“ „Peter Gerrand’s Games Plus“ „Philosopher's Quest“ „Planetfall“ „Poli Díaz“ „The Price of Magik“ „PSI-5 Trading Company“ Quiwi „Red Moon“ „Rescate en el Golfo“ „Return to Doom“ „Return to Eden“ „Robot Scape“ „Rocket“ „Sargon“ „SAS Raid“ „Scapeghost“ „Scrabble“ „Scrabble Deluxe“ „The Secret Diary of Adrian Mole“ „Shoot-it“ „Silicon Dreams“ „Sir Lancelot“ „Sir Perceval“ „Sirwood“ „Ski-ing“ „Sky War“ „Snowball“ „Sol Negro“ „Sorcerer“ „Soviet“ „Space Combat“ „Spellbreaker“ „Spitfire 40“ „Sporting Triangles“ „Spy Snatcher“ „Star Byte“ „Starcross“ „Starglider“ „Stationfall“ „Steve Davis Snooker“ „Strike Force Harrier“ „Strip Poker“ „Southern Belle“ „Suspect“ „Suspended“ „Tank Attack“ „Tau Ceti II“ „Terracom“ „Test Cricket“ „Tetris“ „Time and Magik“ „Tomahawk“ „Trivial Pursuit“ „Troglo“ „Tuma 7“ „Ulises“ „Ultimate Quiz“ „Verbiage“ „Very Big Cave Adventure, The“ „Wishbringer“ „Witch Hunt“ „Witness, The“ „World of Soccer“ „The Worm in Paradise“ „Zork“ „Zork II“ „Zork III“ Amstrad CPC-ის თამაშების სია Amstrad PCW Adventureland-ზე Carátulas de los juegos del PCW დაარქივებული 2012-02-27 საიტზე Wayback Machine.
კონსტრუქციული ექსპრესიონიზმი

კონსტრუქციული ექსპრესიონიზმი (ინგლ. Structural Expressionism) — სტილი მოდერნისტულ არქიტექტურაში, რომელშიც შენობის შიდა კონსტრუქციული ელემენტები გამოსახულია მის გარეგნობაში. სტილი 1960-იან წლებში ჩაისახა, თუმცა პოპულარული მხოლოდ 1980-იან წლებში გახდა. ბრუტალიზმის მსგავსად კონსტრუქციული ექსპრესიონიზმის შენობებში გამოაშკარავებულია მათი სტრუქტურა, როგორც გარეთ, ისე შიგნითაც, თუმცა ვიზუალური აქცენტი გაკეთებულია შიდა ფოლადის და/ან ბეტონის ჩონჩხის კონსტრუქციაზე ექსტერიერის ბეტონის კედლების ნაცვლად. ამ სტილს ზოგჯერ „ჰაი-ტექ“ მოდერნიზმსაც უწოდებენ. სტილის ერთ-ერთი პირველი გამომყენებელი ბრიტანელი არქიტექტორი ნორმან ფოსტერია, რომლის ნამუშევრებმა მას ლორდის წოდება მოუტანა. ამ სტილის შენობები, როგორც წესი, შედგება წმინდა მინის ფასადისგან, რომლის უკან გამოჩენილია შენობის საყრდენი კარკასის ქსელი. ამ სტილში აგებული ყველაზე განთქმული და ადვილად ცნობადი შენობა ეკუთვნის ჩინელ არქიტექტორ იუჰ მინ პეის - ჩინეთის ბანკის ტაუერი ჰონგ-კონგში. Irvine Company-ს შტაბ-ბინა, ნიუპორტ-ბიჩი, კალიფორნია, აშშ (უ. პერეირა, 1968) ჯონ ჰენკოკის ცენტრი, ჩიკაგო, აშშ (ფაზლურ ხანი, 1969) მსოფლიო სავაჭრო ცენტრი, ნიუ-იორკი, აშშ (იამასაკი მინორუ, 1971) (დაინგრა 2001) პომპიდუს ცენტრი, პარიზი, საფრანგეთი (რენცო პიანო და რ. როჯერსი, 1977) HSBC ჰონგ-კონგის სათავო ოფისის შენობა, ჰონგ-კონგი (ნ. ფოსტერი, 1985) ლოიდს ბილდინგი, ლონდონი, გაერთიანებული სამეფო (რ. როჯერსი, 1986) ჩინეთის ბანკის ტაუერი, ჰონგ-კონგი (ი. მ. პეი, 1989) ჰოტელ არტსი, ბარსელონა, ესპანეთი (სკიდმორი, ოვინგსი და მერილი, 1992) გერკინი, ლონდონი, გაერთიანებული სამეფო (ნ. ფოსტერი, 2003) ჰერსტ ტაუერი, ნიუ-იორკი, აშშ (ნ. ფოსტერი, 2004)
რედ-ჰუკი (ბრუკლინი)

რედ-ჰუკი (ინგლ. Red Hook) — უბანი ჩრდილო-დასავლეთ ბრუკლინში, ნიუ-იორკში, პარკ-სლოუპის მეზობლად. ადგილის ისტორია ბრუკლინის შემადგენლობაში იწყება 1600-იან წლებში. რედ-ჰუკი ერთადერთი უბანია ნიუ-იორკში, რომელიც პირდაპირ უყურებს თავისუფლების ქანდაკებას. მანჰეტენს უკავშირდება წყალქვეშა გვირაბით. Calder, Rich (July 17, 2008). "Hook Rocks IKEA Boat". New York Post. Retrieved 2010-09-01.
უსურიული თეთრმკერდიანი დათვი

უსურიული თეთრმკერდიანი დათვი, მანჯურიული შავი დათვი, ან უსურიული შავი დათვი (ლათ. Ursus thibetanus ussuricus) — ძუძუმწოვარი ცხოველი დათვისებრთა ოჯახისა. ჰიმალაიური დათვის ქვესახეობა. გავრცელებულია შორეულ აღმოსავლეთში, მათ შორის კორეის ნახევარკუნძულზე. ქვესახეობას სახელი ეწოდა მდინარე უსურთან გავრცელების გამო. ↑ Wu, Jiaqi; Kohno, Naoki; Mano, Shuhei; Fukumoto, Yukio; Tanabe, Hideyuki; Hasegawa, Masami; Yonezawa, Takahiro (2015-09-25). "Phylogeographic and Demographic Analysis of the Asian Black Bear (Ursus thibetanus) Based on Mitochondrial DNA". PLOS ONE. 10 (9): e0136398. ISSN 1932-6203. PMC 4583410. PMID 26406587. doi:10.1371/journal.pone.0136398
ასოცირებული სახელმწიფო

ასოცირებული სახელმწიფო, ასოცირებული წევრი, თავისუფალი ასოციაცია, თავისუფლად მიერთებული სახელმწიფო — ორმხრივ საფუძველზე არაერთი და იგივე მნიშვნელობის სახელმწიფოების გაერთიანების კონფედერაციული ფორმა, რომლის დროსაც სუვერენიტეტისა და დამოუკიდებლობის ფორმალურად შენარჩუნებული პატარა სახელმწიფო საკუთარი სახელისუფლებო უფლებამოსილების მნიშვნელოვან ნაწილს ანდობს დიდ სახელმწიფოს. როგორც წესი ეს უფლებამოსილებებია საგარეო პოლიტიკა, კავშირგაბმულობა, ტრანსპორტი, შეიარაღებული ძალები. ასოცირებული სახელმწიფო ფაქტობრივად წარმოადგენს პროტექტორატის ნაირსახეობას; ბევრ შემთხვევაში იგი თავისზე დამოკიდებული ტერიტორიის საგარეო დამოკიდებულების გარდამავალი ფორმაა, რომელიც იმყოფება კოლონიასა და დამოუკიდებელი სახელმწიფოს სტატუსებს შორის. თანამეგობრობის სამეფოები გვირგვინის მიწები დომინიონი ↑ CIA. (15 July 2010) The Cook Islands at the CIA's page. CIA. დაარქივებულია ორიგინალიდან — 10 July 2010. ციტირების თარიღი: 2010-07-15. ↑ Government of New Zealand. Cook Islands Constitution Act 1964. New Zealand Parliamentary Counsel Office. ციტირების თარიღი: 2015-08-21. ↑ Government of New Zealand. Cook Islands Constitution Commencement Order 1965. New Zealand Parliamentary Counsel Office. ციტირების თარიღი: 2015-08-21. ↑ CIA. (15 July 2010) Niue at the CIA's page. CIA. დაარქივებულია ორიგინალიდან — 11 July 2010. ციტირების თარიღი: 2010-07-15. ↑ Government of New Zealand. Niue Constitution Act 1974. New Zealand Parliamentary Counsel Office. ციტირების თარიღი: 2015-08-21. ↑ CIA. (15 July 2010) Marshall Islands at the CIA's page. CIA. დაარქივებულია ორიგინალიდან — 11 July 2010. ციტირების თარიღი: 2010-07-15. ↑ CIA. (15 July 2010) FSM at the CIA's page. CIA. დაარქივებულია ორიგინალიდან — 11 July 2010. ციტირების თარიღი: 2010-07-15. ↑ CIA. (15 July 2010) Palau at the CIA's page. CIA. დაარქივებულია ორიგინალიდან — 11 July 2010. ციტირების თარიღი: 2010-07-15.
კუნძულოვანი სახელმწიფოები

კუნძულოვანი სახელმწიფოები — ერთ ან რამდენიმე კუნძულზე მდებარე და თავისი არც ერთი რეგიონის ხმელეთით მატერიკთან დაუკავშირებელი სახელმწიფო. ამ კრიტერიუმებით კუნძულოვანი სახელმწიფოები განსხვავდებიან სანაპირო ან ზღვაზე გასასვლელის არმქონე სახელმწიფოებისგან (რადგან თანამედროვე მდგომარეობით არ არსებობს ისეთი კუნძულოვანი სახელმწიფო, რომელსაც არ ჰქონდეს ზღვაზე გასასვლელი). 2015 წლისთვის მსოფლიოს 194 დამოუკიდებელ სახელმწიფოს შორის 47 კუნძულოვანია. მიუხედავად იმისა, რომ ავსტრალია ითვლება კონტინენტურ და არა კუნძულოვან სახელმწიფოდ, მას არ გააჩნია სახმელეთო საზღვრები, რომელიც დამახასიათებელია კუნძულოვანი სახელმწიფოებისათვის. მატერიკს მიკუთვნებული ორი სახელმწიფოს — დანიის და ეკვატორული გვინეის — დედაქალაქები მდებარეობენ კუნძულებზე. ძველად ასეთ სახელმწიფოებს ასევე მიეკუთვნებოდა სიცილიის სამეფო და სარდინიის სამეფო. კუნძული სახელმწიფო ანკლავი ↑ ნაწილობრივ აღიარებული სახელმწიფო; პრეტენზიას აცხადებს კონტინენტზე მდებარე ტერიტორიებზე.
სან-ჟუან-დუ-უესტი

სან-ჟუან-დუ-უესტი (პორტ. São João do Oeste) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 320 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ სან-მიგელ-დუ-უესტის შემადგენლობაში. 2010 წლის მონაცემებით, მოსახლეობა 6 036 ადამიანს შეადგენდა, მოსახლეობის სიმჭიდროვე 36.96 კმ²-ზე. ფართობი 163 304 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
სან-ჟოზე-დუ-სედრუ

სან-ჟოზე-დუ-სედრუ (პორტ. São José do Cedro) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 823 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ სან-მიგელ-დუ-უესტის შემადგენლობაში. 2010 წლის მონაცემებით, მოსახლეობა 13 684 ადამიანს შეადგენდა, მოსახლეობის სიმჭიდროვე 48.69 კმ²-ზე. ფართობი 281 029 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
სან-მიგელ-დუ-უესტი

სან-მიგელ-დუ-უესტი (პორტ. São Miguel do Oeste) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 720 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ სან-მიგელ-დუ-უესტის შემადგენლობაში. 2010 წლის მონაცემებით, მოსახლეობა 36 306 ადამიანს შეადგენდა, მოსახლეობის სიმჭიდროვე 155.12 კმ²-ზე. ფართობი 234 055 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
ტუნაპოლისი

ტუნაპოლისი (პორტ. Tunápolis) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 430 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ სან-მიგელ-დუ-უესტის შემადგენლობაში. 2010 წლის მონაცემებით, მოსახლეობა 4 633 ადამიანს შეადგენდა, მოსახლეობის სიმჭიდროვე 34.77 კმ²-ზე. ფართობი 133 228 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა